કાવ્યા પ્રતાપ સિંહ (આલિયા ભટ્ટ) અંબાલાના એક ટ્રાન્સપોર્ટ-ઑપરેટર (આશુતોષ રાણા)ની બિન્દાસ દીકરી છે. કાવ્યાના નારિયેળ જેવા કડક પપ્પાએ તેનાં લગ્ન એક અમેરિકન મુરતિયા અંગદ (‘બાલિકા વધૂ’ ફેમ સિદ્ધાર્થ શુક્લા) સાથે નક્કી કરી દીધાં છે. ફિલ્મી ડિઝાઇનર લેહંગો ખરીદવાના ચક્કરમાં કાવ્યા દિલ્હી આવે છે અને આ હમ્પ્ટી સાથે ભટકાઈ જાય છે. એક પછી એક મુલાકાતો, દારૂ-શારૂ અને પાર્ટીમાં એન્જૉય કર્યા બાદ કાવ્યા-હમ્પ્ટી લવ-સૉન્ગ્સ ગાતાં થઈ જાય છે. ત્યાં જ અચાનક કાવ્યાને યાદ આવે છે કે હાઇલા, મારાં લગ્ન તો અમેરિકન મુંડા અંગદ સાથે ફિક્સ થઈ ગયાં છે. એટલે બન્ને ખાનગીમાં ‘ગંદી બાત’ પતાવીને પોતપોતાના ઘરે રવાના થઈ જાય છે.